Poligloto

**Poligloto** (de la greka πολυ-, "multe" kaj γλώττα, "lingvo") estas **plurlingvulo**, kiu scipovas paroli multajn lingvojn aŭ kiuj sin vivtenas pere de lingvoj, kontraŭe al plurlingvemulo, kiuj lernadas multajn lingvojn, sed kiu eble povas havi nuran intereson pri lingvoj aŭ pri lingvistiko.

Dulingvulo estas homo kiu flue scipovas du lingvojn, kaj simile trilingvulo estas homo kiu flue scipovas tri lingvojn. Kutime oni konsideras ke plurlingvulo scipovas pli da lingvoj.

Oni parolas pri **hiperpoliglotoj**, se iuj libervole lernas fluparoli ses aŭ pli da lingvoj, dum multlingvuloj akiris ilian scion pro la ĉirkaŭa medio.

## Teorioj pri poligloteco 
Ekzistas kelkaj teorioj, kiuj klarigas formiĝon de poligloteco.

Oni konfesas, ke por tiu, kiu interesiĝas pri lingvoj kaj scias kelkajn diversajn lingvojn, pli facila estas lernado de la nova fremda lingvo. Tiu lernanto povas pli rapide atingi bezonatan nivelon de lingvokono. Tiam la ĉefaj faktoroj de poligloteco estas serioza laboro kaj strebo ellerni la lingvon.

Ekzistas ankaŭ teorio, ke al poligloteco influas plejparte fizikaj procedoj en la cerbo.

Tamen necesas rimarki, ke la nivelo de lingvokono estas tre relativa kaj ke ne ekzistas unueca mezurmetodo pri lingvokono.
Ankaŭ necesas distingi inter lego-, skribo- kaj parol-kapabloj.

## Esperanto kaj poliglotoj 
alternative=Librokovrilo "Polyglott Kunze - Esperanto", 1909|eta|Librokovrilo "*Polyglott Kunze - Esperanto*", 1909
Probable Francisko Valdomiro Lorenz, brazila, ĉeĥdevena esperantisto, estis la plej granda poligloto en la historio de la homaro – laŭ malsamaj pritaksoj li sciintus inter 50 ĝis 104 lingvojn**.** Li verkis kaj tradukis pli ol 80 librojn, 56 el ili eldoniĝis, sed multaj restis manuskriptoj. Precipe populara estis lia *Iniciação Linguistica* (enkonduko en lingvistikon) el la jaro 1929, en kiu li traktas ankaŭ planlingvojn. Li ankaŭ verkis gramatikojn de diversaj indiĝenaj (indianaj) lingvoj. Li ankaŭ interesiĝis pri la araba, la itala kaj la litova, kvankam li neniam pretendis fluecon en tiuj lingvoj. [citation bezonata]. Same parolis 11 lingvojn dr. Henri Dor kiu same estis fama svisa okulkuracisto kiel dr. Zamenhof kaj esperantisto.

Kiel Umberto Eco iam skribis : "la vivo de Zamenhof povas esti inspiro al ni. Li parolis plurajn lingvojn flue kaj estis tiel bona ekzemplo de plurlingvismo en praktiko, al kiu la Eŭropa Unio aspiras".

Ekzistas tri grandaj poliglotaj eventoj: *LangFest* en Montrealo, *Polyglot Conference* (ĉiujare en alia lando) kaj *Polyglot Gathering*. En la organizado de ĉiuj tri eventoj estas envolvitaj esperantistoj dum kiuj okazas ekzemple interesaj prelegoj, eblas ludi poliglotajn ludojn, aŭskulti multlingvajn koncertojn, disponeblas multkulturaj kuirejoj kaj kie troveblas zono por librokruciĝo por forigi viajn malnovajn librojn kaj akiri iujn novajn senpage.

Esperantistoj kunorganizas la internacian plurlingvulan kunvenon (Polyglot Gathering) kiu okazas ĉiujare en Eŭropo.

Kelkaj poliglotoj kiuj scipovas ankaŭ paroli en Esperanto : Jolanta van Holstein, Jessie Ann de Angelo, Lýdia Machová, Teddy Nee, Simon Egger.

## Famaj poliglotoj 

Dosiero:Iranian_Farabi.jpg|Al-Farabi

Dosiero:JohannesPaul2-portrait.jpg|Johano Paŭlo la 2-a
Dosiero:Zamenhof-1879.jpg|Ludwik Lejzer Zamenhof
Dosiero:JMSchleyer1888.png|Johann Martin Schleyer
Dosiero:Jan Niecisław Ignacy Baudouin de Courtenay.jpg|Jan Niecisław Baudouin de Courtenay
Dosiero:Oxford Tolkien.JPG|John Ronald Reuel Tolkien
Dosiero:Sir_John_Bowring_by_John_King.jpg|John Bowring
Dosiero:Leon Cogniet - Jean-Francois Champollion.jpg|Jean-François Champollion
Dosiero:Zuckermann.jpg|Ghil'ad Zuckermann
Kelkaj konataj poliglotoj :Dante, Richard Simcott, Benny Lewis.

En la jutuba filmeto *Skype me maybe* [CC English | Español | Esperanto] kunkantas 17 poliglotoj en pli ol 30 lingvoj, inter ili kelkaj esperantisto & Sophie Lapalu, akrobatoj kun polifoniaj kaj poliglotaj kantoj.

(eo) Ana Pana kies patrino ŝatas lerni lingvojn kaj jam parolas sep lingvojn.

(en) YouTube, Word Play : Hyperpolyglots speak so many languages.

(23 lingvoj) American polyglot speaking 20 languages (Timothy Doner en tiu ĉi jutuba filmeto parolas 20 lingvojn kiam li estis 17-jara)

## Literaturo 
(angla) Erard, Michael (2012). ''Babel No More: The Search for the World's Most Extraordinary Language Learners*. New York: Free Press.

(angla) Benny Lewis, Flue en 3 monatoj. Kiel iu ajn je iu ajn aĝo povas lerni paroli iun ajn lingvon  (ankaŭ kun konsiloj rilate al la lernado de Esperanto).

(angla) Kató LOMB, *Polyglot. How I learned languages (PDF).*

## Vidu ankaŭ 
* Plurlingvula kunveno
* Lingva (poliglota) kafejo
* Poliglota vortaro
* Listo de lingvoj
* *Amici Linguarum*
* Plurlingveco
* Lingva Festivalo
* Multfakulo
* Multlingveco en muziko
* Lýdia Machová

## Referencoj 
## Eksteraj ligiloj 
* (eo) Polyglot Club - senpaga multlingva interkona retejo por praktiki lingvojn
* Amikumu - senpaga multlingva interkona retejo por praktiki lingvojn (ĉefe Esperanton, sed ne nur).
* (eo) Plurlingvaj informiloj pri Esperanto (ILEI)
* (en) Polyglot Gathering 2020
* (en) Polyglot Conference 2019
* (en) LangFest  - (fr) LangFest 
* (en) Listo de poliglotoj
* (en) Lacalingual
* (fr) Hyperpolyglottes, listo de superpoligltoj.
* (eo kun anglaj subtekstoj) *Azerbaijani polyglot speaks esperanto after 3 days! (filmeto)''


Kategorio:Lingva festivalo